Kuid tundub, et asi on pigem põhimõtteline. AP-le lihtsalt ei meeldi, et keegi võtab nende levitatud pildi, teeb selle põhjal kuulsa kunstiteose ning sellega asi lõpebki. See tähendaks, et sama võivad teha tulevikus teisedki. Agentuuri õigus oma piltidele hägustub, ning see tähendab talle majanduslikku kahju, või vähemalt saamata tulu. Kuigi, NYT loost saab veel teada, et algse pildi autoriõigus pole  mitte AP oma, vaid selle 2006. aastal Rahvuslikus Pressiklubis üles võtnud fotograaf Mannie Garcia oma. Nii et sasipundar on päris suur ja see, et tegu väga tuntud pildiga, asja ilmselt ei lihtsusta.